भारत सरकार में वस्त्र मंत्रालय के अधीन केंद्रीय रेशम बोर्ड ने ग्रुप ए, ग्रुप बी और ग्रुप सी के कई पदों पर भर्ती के लिए अधिसूचना जारी की है। योग्य और इच्छुक उम्मीदवार इन पदों के लिए ऑनलाइन आवेदन कर सकते हैं। उम्मीदवारों को आवेदन करने के लिए केंद्रीय रेशम बोर्ड की आधिकारिक वेबसाइट csb.gov.in पर जाना होगा। इस भर्ती कार्यक्रम के लिए आवेदन 16 जनवरी 2023 तक किए जा सकेंगे। ग्रुप ए में सामान्य, ओबीसी और ईडब्ल्यूएस उम्मीदवारों को 1000 रुपये और ग्रुप बी और सी में सामान्य, ओबीसी और ईडब्ल्यूएस उम्मीदवारों को 750 रुपये फीस अदा करनी होगी। केंद्रीय रेशम बोर्ड 142 पदों के लिए ये भर्ती आयोजित कर रहा है। इसके लिए आवेदन की उम्र सीमा 18 से 35 वर्ष है।